tomron87/hebrew-wikipedia-sentences-corpus huggingface dataset:
הפסקול הגיע למקום ה-20 במצעד הבילבורד 200.
לאחר שהסינגל הראשון מתוך הפסקול לא זכה להצלחה, הוחלט כי "Today Was a Fairytale" של טיילור סוויפט יהיה סינגל שיווקי רשמי מתוכו.
השיר זכה להצלחה חסרת תקדים כאשר הפך לשיר הנשי הראשון בהיסטוריית מצעד קנדה הוט 100, שהצליח להגיע בשבוע בכורתו למקום הראשון.
Valkoisten dyynien ratsastajat (בעברית: רוכבי הדיונות הלבנות) הוא אלבום האולפן השלישי של להקת ההיפ הופ הפינית האחים טפלון.
האלבום יצא לאור ב-25 בינואר 2013, בהוצאת חברות התקליטים "Johanna Kustannus" ויוניברסל מיוזיק גרופ.
האלבום הגיע למקום השישי במצעד האלבומים הפיני.
הסינגל הראשון מתוך האלבום, "Pull Speed", יצא לאור בשלהי חודש אפריל 2012. ביוני 2012, יצא לאור הסינגל השני, "Prohibitions".
השיר השלישי מתוך האלבום, "Seksikkäin jäbä", הגיע למקום השלישי במצעד הסינגלים הפיני.
ונקוויס בנק היא חברה בריטית, המספקת שירותי סליקה, איגרות חוב, הנפקת כרטיסי אשראי ופתרונות אשראי.
נכון לשנת 2020 מעסיקה החברה כ-1,000 וחברת האם שלה היא פרובידנט פיננסים (Provident Financial).
מטה החברה הראשי נמצא בעיר לונדון ומלבדו מפעיל הבנק עוד 2 משרדים בעיר צ'טהם וברדפורד, בריטניה.
החברה הוקמה בשנת 2002 על ידי פרובידנט פיננסים (Provident Financial) כתוכנית ניסוי זמנית שהפכה לקבועה בשנת 2004.
בשנת 2008, פתחה החברה משרדים חדשים בעיר צ'טהם, בריטניה.
בשנת 2009, הבנק מיתג עצמו מחדש, החליף את הלוגו והמיתוג שלו וכמו כן, השיק כרטיסי אשראי ממותגים לבתי עסק שונים.
בין השנים 2009 ועד 2012, זכה הבנק בפרס ספק האשראי של השנה של חברת Credit Today.
בשנת 2011, פתחה החברה מוקד טלפוני בעיר ברדפורד, בריטניה.
בשנת 2012, קיבל הבנק את רישיון הפעילות שלו בפולין.
"Vampire" (בעברית: "ערפד") הוא סינגל מאת הזמרת-יוצרת האמריקאית אוליביה רודריגו.
הוא יצא ב-30 ביוני 2023 תחת הוצאת גפן רקורדס כסינגל המוביל מתוך אלבום האולפן השני שלה, Guts.
הוצאת הסינגל כוללת גרסאות CD ו-7 אינץ', כאשר הסינגל כולל את גרסת הדמו הראשונה של השיר.
השיר הועמד בקטגוריית שיר הקיץ בטקס פרסי הווידאו קליפים של MTV לשנת 2023.
בשנת 2023, רודריגו פרסמה טיזרים למוזיקה חדשה ברשתות החברתיות, כולל סלפי מול מראה עם לוח שנה שסימן את ה-30 ביוני ולב ברקע.
במלאת שנתיים לאלבום הבכורה שלה, Sour ב-21 במאי, רודריגו הביעה תודה למעריציה ורמזה על יציאת אלבומה השני בקרוב.
בנוסף, האתר של רודריגו הציג טיימר של ספירה לאחור ל-30 ביוני, המציין את תאריך היציאה של השיר וסרטון ששותף בסטורי באינסטגרם של רודריגו, המראה אותה ואת ניגרו עובדים על שיר שטרם פורסם.
ניגרו אמר שהבחירה בשיר כסינגל המוביל מתוך האלבום הייתה .
רודריגו הוסיפה שהפקתו הגיעה לפרטים הקטנים ביותר, כמו מספר הפעימות לדקה, והעריכה שהם עשו "20 גרסאות של מפעמים שונים" לפני שסיימו את השיר בינואר 2023 באולפני אלקטריק ליידי בניו יורק.
ההכרזה על השיר התפרסמה ברשתות החברתיות של רודריגו ב-13 ביוני 2023, בליווי עטיפת הסינגל הכוללת תמונה פרופיל בשחור-לבן של רודריגו, עם שפתון כהה, אייליינר מחודד ושני פלסטרים היוצרים צלב על צווארה כדי לייצג פצעי ניקוב ניבים של ערפד.
הפלסטרים הם המרכיבים הצבעוניים היחידים בתמונה, בגוון סגול לילך התואם את העטיפה של Sour.
הפוסט באינסטגרם זכה לתשומת לב משמעותית, וצבר כמעט ארבעה מיליון לייקים ועשרות אלפי תגובות תוך 24 שעות.
"Vampire" הוא המוזיקה המקורית הראשונה שרודריגו הוציאה מאז אלבומה המצליח Sour משנת 2021. על פי הודעה לעיתונות, השיר מציג את הבגרות והביטחון של רודריגו, ומסמן פרק חדש בקריירה שלה.
בשנת 2021, לרודריגו היה "קו חם" לאלבום הבכורה שלה, "Sour", שבו המעריצים יכלו להתקשר ולשמוע חלקים מהאלבום.
כעת, מעריצים דיווחו שאותו קו חם מנגן בקטע פסנתר חדש, והאמינו כי הוא קטע מהשיר.
אוליביה רודריגו פרסמה פוסט באינסטגרם עם המשפט "How do you lie?" (בעברית: "איך אתה משקר?") כתוב שלוש פעמים, ורמזה למילים מהשיר.
כוכב סרטי "דמדומים", טיילור לאוטנר, הידוע כמי שגילם את דמותו של ג'ייקוב בלאק בזיכיון, הגיב בצורה מצחיקה על הפוסט של רודריגו, ושאל, "K WHO TF BIT YOU" (בעברית: "אוקי, מי לעזאזל נשך אותך?").
גם החשבון הרשמי של "דמדומים" הביע התרגשות לקראת צאת הסינגל.
רודריגו פרסמה מחדש מם של ידידה הטוב, קונאן גריי, שבו המשפט "הסינגל החדש של אוליביה רודריגו" נערך על סצנה מתוך "דמדומים".
היא גם שיתפה סרטון טיקטוק המצטט את דמותו של טיילור לאוטנר, ג'ייקוב, ולאחר מכן עברה לסרטון שלה באולפן ההקלטות.
רודריגו היא מעריצה של זיכיון "דמדומים" אבל מאוחר יותר הבהירה שהפוסטים שלה על זה לא היו קשורים לשיר.
ב-26 ביוני הודיעה רודריגו כי אלבומה השני, Guts, צפוי לצאת ב-8 בספטמבר 2023. לדברי רודריגו, האלבום סובב סביב הנושא של כאבי גדילה וגילוי עצמי בתקופת השינוי האינטנסיבית בין הגילים 18 ל-20 והיא מתארת את הסאונד של האלבום כמגוון, עם בלדות שונות וסגנונות שונים.
לאחר צאתו של השיר, התעוררו השערות לגבי זהות האדם עליו שרה רודריגו.
בסרטון טיקטוק, רודריגו התבדחה על כך שהשיר עוסק בקומיקאי ג'ייק שיין, מעמידה פנים שהם לוגמים דם מזויף תוך כדי ליפ סינק לשיר.
שיין אישר בתגובות שהוא נושא הבדיחה אבל הבהיר שזה לא נכון.
למרות הבדיחה של רודריגו, מעריצים המשיכו להעלות השערות לגבי במי השיר באמת עוסק, כאשר חלקם מזכירים את אדם פאז וזאק ביאה כמועמדים פוטנציאליים.
למרות שלפי מקור המקורב לרודריגו, השיר לא עוסק באדם פאז.
אוליביה רודריגו כתבה את "Vampire" עם דן ניגרו, איתו שיתפה פעולה בהפקת האלבום Sour.
עטיפת הסינגל של "Vampire" בחנות המקוונת של רודריגו כוללת מדבקת תוכן בוטה.
רודריגו חשבה על הרעיון לשיר בזמן שיצאה עם חבריה לאכול גלידה בסנטה מוניקה.
היה לה דחף רגשי חזק לבטא את עצמה והיא החליטה ללכת לאולפן כדי לתעל את רגשותיה לשיר.
בניגוד לגישה הרגילה שלה, שבה המילים קודמות, רודריגו חשפה שתהליך יצירת השיר התחיל באקורדים.
היא קיבלה השראה מהאקורדים, שהובילה אותה ליצור את השיר.
רודריגו שיתפה שהיא הקשיבה להרבה זמרים-יוצרים משנות ה-90 בזמן כתיבת השיר.
השיר מתחיל כבלדת פסנתר ונבנה לשיר פופ רוק אינטנסיבי יותר עם סאונד תופים משמעותי וביצוע ווקאלי דרמטי.
המבנה הדינמי של השיר, עם רגעים שקטים וקולניים, מיישר קו עם העדפותיה המוזיקליות של רודריגו.
רודריגו מתארת את השיר כגרסה שלה לאופרת רוק וכאחד האהובים עליה מאלבומה, Guts.
בתחילה, רודריגו חשבה שהשיר יהיה בלדת פסנתר גותית, אבל היא וניגרו הוסיפו תופים ושינויי טמפו כדי להפוך אותו לשיר אהבה נכזבת שאפשר לרקוד לצליליו.
מבחינה לירית, השיר פונה למישהו המתואר כערפד אנרגיה רעב לתהילה שהשתמש והתעלל ברודריגו במהלך מערכת היחסים שלהם ומתאר תחושות ניצול, כעס, חרטה ושברון לב.
השיר כולל התייחסויות למושגים מעולם הערפדים ופזמון קליט עם המילים "Bloodsucker/Fame-fucker/Bleeding me dry like a goddamn vampire".
השיר משקף את המסע של רודריגו ואת הכעס שחוותה בסיטואציה שבה מדובר.
השיר מספק פרטים נוקבים על הבגידה אותה חוותה רודריגו, כולל התייחסויות ל"שישה חודשים של עינויים" ורמזים על הבדל גילים בינה לבין האדם המעורב.
רודריגו הזכירה בשיר מילים ספציפיות שהיא גאה בהן במיוחד: "" (בעברית: "איך אתה משקר בלי להירתע?") היא ניסתה להכניס את הטקסט הזה לשיר במשך זמן רב, והיא מצאה את המקום המושלם עבורו ב"Vampire".
הרעיון של לשקר בלי להראות סימנים של אי נוחות או אשמה סיקרן אותה.
רודריגו הסבירה שכמה גרסאות חלופיות ונקיות יותר של המילים נוצרו על מנת שהשיר יוכל להתנגן בתחנות הרדיו השונות.
השיר חולק אלמנטים מוזיקליים עם שירים אחרים של רודריגו, כמו "Drivers License" ו-"Traitor", המתאפיינים בפסנתר ובבניית דרמה מוזיקלית.
במאמר שפורסם בעיתון הניו יורק טיימס, השיר הושווה לשיר "Dear John" של טיילור סוויפט, וציין קווי דמיון בתוכן הלירי שלהם ובאופן שבו שניהם מעבירים ביקורת על בני זוג לשעבר.
"Dear John" מתואר כאחד השירים החזקים והייחודיים של סוויפט אי פעם.
הוא יצא באלבומה Speak Now כשהייתה בת 20, בדומה לגילה של רודריגו בעת צאת השיר "Vampire".
נראה ש"Vampire" מכוון למישהו שמנסה להיות זוהר, עם התייחסויות למסיבות, יהלומים וסצנת חיי הלילה של לוס אנג'לס.
השיר מרמז כי מערכת היחסים שחוותה רודריגו הייתה בעלת אופי נצלני, כשבן זוגה לשעבר השתמש בה למען הרווח שלו.
המאמר רמז שהשינוי בטמפו בשיר מהחלק הראשון לשני עשוי להיות מכוון, ואולי מתייחס לבן זוגה לשעבר של רודריגו, זאק ביאה , ולקריירה שלו כמפיק ודי ג'יי.
"Vampire" מסמן רצף פמיניסטי שמתהווה במוזיקה של רודריגו, כשהיא מוצאת קרבה לבנות הזוג האחרות של האקס שלה ומבקרת את עצמה על כך שלא שמעה לאזהרותיהן.
לאחר צאתו של השיר, הועלו ספקולציות לגבי כך שהשיר עוסק בטיילור סוויפט.
רודריגו הביעה הפתעה מכך שהמעריצים קישרו את השיר עם סוויפט, אבל היא לא הכחישה לחלוטין את השמועות.
רודריגו הזכירה שהיא אף פעם לא רוצה לחשוף על מי השירים שלה ומעדיפה לא לצבוע שיר במשמעות ספציפית אחת.
בנוסף, השיר הושווה לשירים כמו "All Too Well (10 Minute Version)" של סוויפט ו-"Before He Cheats" של קארי אנדרווד בשל הסגנון הרגשי והסיפורי שלו.
הסינגל הושווה לשיר "Creep" של רדיוהד עקב השימוש במהלך ההרמוני I-III-IV-iv.
המהלך I-III-IV-iv מופיע בבתים של "Vampire" ו-"Creep", כמו גם בפזמון של "Creep".
רדיוהד התמודדו עם תביעות על זכויות יוצרים על "Creep" בשל הדמיון שלו לשיר "The Air That I Breathe" של ההוליס, מה שהוביל למתן קרדיט על כתיבת השיר לאלברט האמונד ומייק האזלווד.
לנה דל ריי הייתה גם מעורבת בתביעת זכויות יוצרים עם רדיוהד על השיר שלה "Get Free", שגם השתמש ברצף I-III-IV-iv.
דל ריי הצהירה כי רדיוהד מאמינים שהפרה את זכויות היוצרים שלהם ורוצה 100% מהרווחים, מה שהוביל לדיונים ופשרה בין הצדדים.
ב"Vampire" של רודריגו, נעשה שימוש ברצף בבתי השיר, אבל הקטעים שלפני הפזמון והפזמון חורגים מרצף זו.
השיר זכה לקבלת פנים ביקורתית נלהבת ושבחים מקיר לקיר, כאשר מבקרים רבים הגדירו אותו כאחד משירי הפופ הטובים ביותר של שנת 2023 וכנקודת מפנה בקריירה של רודריגו.
השיר נתפס כהוכחה לכך שרודריגו אינה "פלא של אלבום אחד", אלא אמנית בעלת חזון ויכולת ביצוע מרשימה.
המבקרים הרעיפו מחמאות על המבנה הדינמי של השיר.
הוא מתחיל כבלדה שקטה ואינטימית על פסנתר, המזכירה את עבודותיה הקודמות, אך מתפתח בהדרגה ל"אופרת רוק" סוערת עם קצב הולך וגובר ותופים חזקים.
מבקרים ציינו כי השיר משמש כ"כיתת אמן" ביצירת להיט אטמוספירי ועוצמתי.
המעבר מהפסנתר המהדהד ל"התזת דם" רועשת של גיטרות חשמליות ותופים תואר כטריק "רך/קשה" מוצלח שמדגיש את הזעם של רודריגו.
רבים ראו בשיר מעין "המשכון" ללהיט הפריצה שלה "Drivers License", אך כזה שמציע שירה טובה יותר, דינמיקה מורכבת יותר וניגודיות חזקה יותר.
מבחינה לירית, השיר זכה לשבחים על הכנות האכזרית והשנינות שבו.
המבקרים ציינו את השורות החותכות המופנות כלפי דמות גברית מבוגרת ונצלנית.
השימוש בביטוי "fame fucker" צוין במיוחד כרגע בולט ונועז, שבו קולה של רודריגו נשבר באופן שמעצים את הכאב והכעס.
חלק מהביקורות השוו את חדות הכתיבה לזו של אלביס קוסטלו, וציינו כי מדובר ב"חיסול ממוקד" ומבריק של המאהב הנצלן.
השיר עורר דיונים ספקולטיביים האם הוא נכתב על טיילור סוויפט (טענה שרודריגו הכחישה) או על מערכת יחסים רומנטית, אך המבקרים הסכימו כי הזעם שבו מרגיש אותנטי ונוגע לכל מי שחווה ניצול.
"Vampire" תואר כרגע מכונן שביסס את רודריגו ככוכבת על לטווח הארוך ולא כטרנד חולף.
מספר מבקרים הגדירו אותו כ"שיר הפופ הטוב ביותר של 2023 עד כה".
עם זאת, היו קולות בודדים שחשו כי הקונספט של "ערפד" מעט בנאלי או מושפע מדי מסדרת "דמדומים", או שהשיר מרגיש לעיתים כשלב ביניים בין האלבום הקודם לחדש, בהשוואה לשירים נועזים יותר באלבום כמו "".
השיר נבחר להוצאת המוזיקה החדשה השבועית האהובה בסקר שערך בילבורד.
"Vampire" קיבל למעלה מ-64% מהקולות, וגבר על הוצאות מוזיקה חדשות של אמנים כמו ליל עוזי ורט, שאקירה ומנואל טוריזו, וצ'ארלי XCX.
בנוסף, רודריגו היא האמן היחיד שנולד בשנות ה-2000 עם מספר להיטים שהגיעו למקום הראשון במצעד ההוט 100. עם צאת האלבום, השיר חזר אל המקום הראשון במצעד וב-18 בספטמבר, איגוד תעשיית ההקלטות האמריקאי הודיע כי "Vampire" קיבל תואר פלטינה, מה שמצביע על כך שהוא מכר כמיליון עותקים בארצות הברית.
התואר הזה לשיר סימן את השיר ה-13 של רודריגו שהגיע למעמד כזה, והביא את מכירות הסינגלים המצטברות שלה ל-33 מיליון בארצות הברית בלבד.
השיר הגיע היישר למקום השני במצעד הסינגלים הבריטי.
בספטמבר 2023, הסינגל הגיע למקום הראשון במצעד.
זהו הסינגל השלישי במקום הראשון בבריטניה של רודריגו.
בכך, רודריגו הפכה לזמרת עם הכי הרבה סינגלים בראש המצעד בעשור הנוכחי, לאחר "Drivers License" ו-"Good 4 U".
השיר הגיע היישר למקום הראשון בבילבורד גלובל 200 וגם במצעד "בילבורד גלובל ללא ארצות הברית".
זה מסמן את השיר השלישי של רודריגו שהגיע למקום הראשון במצעד הבילבורד גלובל 200, כאשר גם להיטיה הקודמים "Drivers License" ו-"Good 4 U" הגיעו לראש המצעד.
עם שלושה שירים בראש מצעד "גלובל 200", רודריגו הפכה לאישה הראשונה שהגיעה להישג זה מאז הקמת המצעד בשנת 2020. רק BTS (עם שבעה שירים) ובאד באני (עם שלושה שירים) השיגו הישג דומה.
במצעד "בילבורד גלובל ללא ארצות הברית", "Vampire" גם הגיע היישר למקום הראשון, מה שהפך אותו לשיר השני של רודריגו בראש המצעד, אחרי "Drivers License".
פרסקטגוריהתוצאהמקורפרסי הווידאו קליפים של MTVקליפ השנהשיר השנההפופ הטוב ביותרהצילום הטוב ביותרהעריכה הטובה ביותרשיר הקיץפרסי הגראמיתקליט השנהשיר השנהביצוע סולו הפופ הטוב ביותר
ב-7 ביולי 2023 הוציאה רודריגו גרסה חיה של השיר אותו היא ביצעה על פסנתר.
ב-12 בספטמבר היא ביצעה את השיר בטקס פרסי הווידאו קליפים של MTV לשנת 2023 יחד עם הסינגל "".
ב-4 באוקטובר היא ביצעה את השיר במוזיאון הגראמי, שם גם ביצעה גרסאות סולו לעוד שני שירים מהאלבום Guts.
השירים הנוספים שבוצעו היו "Making the Bed" ו-"Lacy".
רודריגו חזרה ל"סאטרדיי נייט לייב" ב-9 בדצמבר, להופעה הראשונה שלה, רודריגו ביצעה גרסת פסנתר מופשטת ל-"Vampire".
רודריגו שיתפה טיזר לקליפ של הסינגל ב-28 ביוני 2023 בחשבונות המדיה החברתית שלה וביוטיוב שורטס.
הטיזר, שפורסם באינסטגרם, מציג את רודריגו שוכבת בשדה דשא מתחת לירח עם גוון שפתיים אדום כהה, דומה לזה שעל עטיפת האלבום, מלווה במוזיקת פסנתר.
הקליפ בבימויה של פטרה קולינס, שעבדה עם רודריגו בעבר על הקליפים לשירים "Good 4 U" ו-"Brutal", יצא ב-30 ביוני, יחד עם הסינגל.
רודריגו השתתפה באירוע ההשקה של הקליפ שנערך במטה חברת יוטיוב בלוס אנג'לס, קליפורניה.
האירוע כלל שלטים המקדמים את "הפרסים השנתיים ה-19" הפיקטיביים המופיעים בקליפ והיו בו תחנות בהשראת הקליפ שבהן האורחים יכלו להצטלם.
הקליפ צבר למעלה מ-12.9 מיליון צפיות ב-24 השעות הראשונות שלו ביוטיוב.
השיר הופיע בסרט "יוצר הדמעות" שהופק על ידי Colorado Film שבבעלות Rainbow S.p.A.
Van Halen הוא אלבום האולפן הראשון של להקת הרוק האמריקאית ואן היילן, שיצא לאור ב-10 בפברואר 1978 על ידי חברת התקליטים Warner Bros.
האלבום נחשב לאחד מאלבומי הבכורה הגדולים ביותר במוזיקת הרוק, האלבום זכה להצלחה מסחרית גדולה, והגיע בשיאו למקום ה-19 במצעד הבילבורד 200. הוא נמכר ביותר מ-10 מיליון עותקים בארצות הברית, קיבל מעמד של אלבום יהלום מאיגוד תעשיית ההקלטות של אמריקה (RIAA) והיה לאחד האלבומים הנמכרים ביותר במדינה.
הסולו שברצועה האינסטרומנטלית "Eruption" נחשב לאחד מקטעי הסולו הגדולים בכל הזמנים.
בשנת 2020 האלבום דורג במקום ה-292 ברשימת "500 האלבומים הגדולים של כל הזמנים" של הרולינג סטון.
הלהקה הקליטה דמואים של עשרה שירים בנובמבר 1976 במספר סשנים ב-Village Recorders במערב לוס אנג'לס ובאולפני Electric Lady בניו יורק, בהפקה ובמימון של ג'ין סימונס מלהקת Kiss.
אך קלטת ההדגמה בת שלוש הרצועות משכה עניין מועט מחברות התקליטים, והמנהל של Kiss, ביל אוקוין, אף סירב לנהל את הלהקה.
ואן היילן לא היה בטוח לגבי איכות החומרים שבאלבום, מכיוון שהם לא השתמשו בהקלטות בציוד שלהם.
לאחר הקלטת ההדגמות סימונס עזב לטובת סיבוב הופעות עם Kiss, אך אמר שינסה להשיג לואן היילן חוזה תקליטים לאחר מכן.
לאחר הקלטת ההדגמות, הוצע ללהקה להשתתף במספר הופעות.
במופע בעיר הולדתם, פסדינה, המנהל העתידי של הקבוצה, מרשל ברל, גילה את הלהקה.
הוא והיזם המוזיקלי קים פאולי יזמו הופעה משותפת של הלהקה יחד עם להקת הפאנק רוק (Punk rock) Venus and the Razorblades במועדון הלילה Whisky a Go Go שבהוליווד.
הלהקה זכתה לתשומת לבם של מו אוסטין וטד טמפלמן מחברת המדיה "האחים וורנר", שנכחו שניהם בהופעה של הלהקה במועדון סטארווד ב-3 בפברואר 1977. בהמשך, הלהקה חתמה על חוזה עם וורנר.
הקלטת אלבום הבכורה, עם המפיק טד טמפלמן, החלה ב-29 באוגוסט 1977. הרצועות הוקלטו בזמן קצר, במספר סשנים, בין 31 באוגוסט ל-8 בספטמבר 1977. העבודה על האלבום הסתיימה ב-4 באוקטובר, עם המיקס הסופי של הרצועות "Little Dreamer Eruption" (אשר כונה בפשטות "גיטרה סולו" במסמכי האולפן).
בסך הכל, הפקת האלבום עלתה כ-54,000 דולר.
"לא היה לנו המון חומרים", נזכר הבסיסט מייקל אנתוני, "אז בעצם פשוט לקחנו את ההופעה החיה שלנו ואת כל השירים שהכרנו והלכנו על זה.
כל העבודה על האלבום ארכה רק כמה שבועות.
טד טמפלמן רצה לעשות תקליט גיטרה גדול ועוצמתי, והיה לו את כל מה שהוא היה צריך עם מה שאדי עשה".
לאחר מכן הלהקה יצאה לסיבוב ההופעות ב-3 במרץ 1978 באולם האירועים Aragon בשיקגו, וביצעו הופעות חימום ללהקות Journey ו־Montrose בארצות הברית.
מאוחר יותר הם חיממו את להקת ההבי מטאל בלאק סבאת' באירופה ובארצות הברית.
תמונות השער של האלבום ואן היילן צולמו במועדון שהופיעו בו בהתחלה- Whisky a Go Go, הגיטרה שמופיעה על העטיפה היא מדגם Frankenstrat, בהתאמה אישית בסגנון פנדר סטראטוקסטר.
בהערות האלבום ניתן קרדיט לתקליטן הרדיו רודני בינגנהיימר ולבסיסט של להקת Kiss ג'ין סימונס.
סימונס זוכה בדרך כלל לקרדיט על הגילוי של הלהקה, זאת למרות שלבינגנהיימר מגיע קרדיט על שהציג את ואן היילן לסימונס.
"הרבה אנשים תוקעים אותי ברשימת התודות שלהם, למרות שזה לא מגיע לי", העיר סימונס.
"אבל האחד שכן הייתי ראוי להיות בו היה התקליט הראשון של ואן היילן - החבר'ה עדיין חייבים לי כמה אלפי דולרים!
בארצות הברית האלבום הגיע למקום ה-19 במצעד Billboard 200; סינגל הבכורה שלהם, שהוא קאבר לשיר "You Really Got Me" של הקינקס, היה אחד-עשר שבועות, שלושה מהם ב-40 המובילים, במצעד ה-Billboard Hot 100.
למרות שזמן קצר לאחר צאתו בפברואר 1978, ואן היילן נחשב על ידי מעריצים ומבקרים כאחד מאלבומי הבכורה הגדולים ביותר של מוזיקת הרוק, הביקורות הראשוניות עליו היו בעיקר שליליות.
לפי הולי ג'ורג'-וורן מהרולינג סטון, עם יציאת האלבום, תקשורת המיינסטרים התמקדה ב"מראה הטוב והאישיות המוחצנת" של רוט, בעוד שהמעריצים והמוזיקאים "היו מרותקים לשליטה בגיטרה של אדי ואן היילן", שכללה "מערך של טכניקות לא שגרתיות".
היא מציינת שעוד לפני הופעת הבכורה של הלהקה, "אדי הפך לאגדה בקרב גיטריסטים מקומיים".
נתן לאלבום ביקורת חיובית מאוד.
בביקורת נכתב: "קשה להפריז בהשפעה שהייתה להופעת הבכורה של ואן היילן עם יציאתה לאור.
עם פיצול עולם המוזיקה בין פאנק, דיסקו ופרוג רוק, ואן היילן שילבו הופעה חיה מסנוורת עם מוטו מעורר מסיבות, ואדי ואן היילן, הגדיר מחדש את מה שאפשר לעשות עם שישה מיתרים.
הצליל שלו באלבום הזה - שנקרא 'הצליל החום' - נשאר הגביע הקדוש של גוני הגיטרה".
המגזין האמריקאי רקורד וורלד כינה את הסינגל "Jamie's Crying" "חתיכת קצב של נהיגה, שעשוי להיות הסינגל המעניין ביותר של ואן היילן עד כה".
ו-"אנרגיית הרוק שלו לעולם לא נגמרת".
בשנת 1994 האלבום דורג במקום השמיני ברשימת 50 אלבומי ההבי מטאל המובילים של קולין לארקין.
לארקין תיאר אותו כ"אחד מאלבומי הבכורה הגדולים באמת" של ההבי מטאל.
לדברי גארי גראף ודניאל דורכהולץ, שכתבו ביקורת על האלבום ב־MusicHound Rock: The Essential Album Guide (1999), ואן היילן הוא "גן עדן להדבאנגר" (חובבי הבי מטאל).
ו- לפני כן "אף אחד לא שמע או ראה דבר כזה".
ב-15 באפריל 2013, דייוויד לי רות' הצהיר בראיון לפודקאסט של ג'יי מור כי האלבום הוא ההקלטה האהובה עליו מבין שאר היצירות של הלהקה.
האלבום זכה למעמד של אלבום זהב ב-24 במאי 1978, וכמה חודשים לאחר מכן, ב-10 באוקטובר 1978, הוא הגיע למעמד של אלבום פלטינה.
בתוך פחות משנה האלבום מכר יותר ממיליון עותקים בארצות הברית בלבד.
ב-22 באוקטובר 1984, האלבום הגיע לסטטוס של מולטי פלטינום x5. ב-7 באוגוסט 1996,האלבום הגיע למעמד יהלום.
בשנת 2003 הרולינג סטון דירג אותו בין 500 האלבומים הגדולים בכל הזמנים במקום 410; במהדורת 2012 של הרשימה הוא דורג במקום ה-415, וב- 2020 במקום 292. ג'ו לוי מהרולינג סטון אמר כי האלבום "הביא לעולם גיבור גיטרה חדש ואיש במה כריזמטי", על אדי ואן היילו ודייוויד לי רות' בהתאמה.
לוי הילל את הרצועות "Runnin' with the Devil" ו-"Ain't Talkin' 'Bout Love" ש- "החזירו את הזוהר של הרוק הכבד", ושיבח את "הטכניקה שומטת הלסתות" של אדי ואן היילן ש"העלתה את הרף של גיטרות רוק." בשנת 2006, קוראי המגזין עולם הגיטרה דירגו אותו במקום ה-7 ברשימת אלבומי הגיטרה הגדולים בכל הזמנים.
בשנת 2013, הרולינג סטון דירג את האלבום במקום ה-27 ברשימת 100 אלבומי הבכורה הטובים ביותר בכל הזמנים.
"Van da'M" הוא המיני-אלבום השלישי של הזמרת הישראלית אודיה, שיצא לאור ב-5 באוקטובר 2025, תחת הוצאת חברת התקליטים הליקון ארומה מיוזיק.
+ תאריכי יציאות לאור ופורמטים עבור Van da'Mאזורתאריך יציאהפורמט (ים)חברת תקליטיםהערותכלל העולם5 באוקטובר 2025סטרימינג • הורדה דיגיטליתהליקון ארומה מיוזיק
Various Positions (בעברית: "תנוחות שונות") הוא אלבומו השביעי של המשורר והזמר הקנדי לאונרד כהן.
האלבום, שיצא לאור ב-1984, סימן את מעברו של לאונרד כהן אל סאונד מודרני, כשבביצוע השירים נעשה שימוש בסינתיסייזר (במיוחד ברצועת הפתיחה).
חברת ההקלטה של כהן, קולומביה רקורדס, סירבה להוציא לאור את הדיסק גם בארצות הברית, והוא הופץ שם תחת חברת הפצה אחרת כמה חודשים לאחר מכן.
כל השירים נכתבו על ידי לאונרד כהן.
Vegan Friendly (ויגן פרנדלי; בעברית: ידידותי לטבעונים), לשעבר העמותה למען עתיד טבעוני, היא עמותה ישראלית הפועלת לקידום טבעונות וזכויות בעלי חיים, אשר הוקמה בספטמבר 2012 על ידי עמרי פז.
העמותה פועלת בשני מישורים עיקריים:
הנגשת אורח חיים טבעוני באמצעות סימון מוצרים טבעוניים ובתי עסק בתו ויגן פרנדלי, עידוד בתי עסקים להוסיף אופציות טבעוניות והפקת אירועי ענק.
העלאת מודעות, הסברה וחינוך, באמצעות הוצאה לפועל של פרויקטים חדשניים ופורצי דרך בתחומים מגוונים במסגרת מועדון התומכים – Vegan Active.
בין הפרויקטים בלטו במיוחד: פסטיבל הטבעונות הגדול בעולם – Vegan Fest; פרסומת הטבעונות הראשונה בישראל; פרויקט "עדות של אמא" בהשתתפות רותם סלע; פרויקט "מהנדסי מזון"; ביקורו של גארי יורופסקי וסבב הרצאותיו בישראל; הקונגרס הטבעוני.
תו ויגן פרנדלי נועד ליצור היצע של מסעדות ובתי עסק ידידותיים לטבעונים בישראל ובכך להפוך את הטבעונות לנגישה, זמינה ואפשרית יותר עבור מי שבוחר לעשות את המעבר לטבעונות או שפשוט רוצה להתנסות בטבעונות.
כשהפרויקט קם בשנת 2012 היו כ-20–25 עסקים ידידותיים לטבעונים בתחום המזון (לפי הסטנדרט של ויגן פרנדלי) בכל ישראל.
היום, העמותה מציגה מעל 1,000 מסעדות ומעל 2,500 עסקים בתחום המזון שהם ויגן פרנדלי, ובהן רשתות בתי קפה ומסעדות מובילות עם עשרות סניפים בפריסה ארצית.
בנוסף, פעלה העמותה גם להכניס לכל האינדקסים המובילים של מסעדות ושירותי משלוחים באינטרנט קטגוריה של מסעדות ויגן פרנדלי, על מנת להנגיש את הטבעונות גם באינדקסים של כלל האוכלוסייה.
כמו כן ועל מנת לחזק את בעלי העסקים ונותני השירות הטבעונים, הקימה העמותה אינדקס נוסף: אינדקס לבעלי עסקים ונותני שירותים שהם טבעונים בתחומים שונים.
החל מפברואר 2013 החלה העמותה את פרויקט סימון המוצרים הארצי.
במסגרת פרויקט זה פועלת העמותה לסימון מוצרי מזון, טיפוח ולבוש טבעוניים בסימון "Vegan Friendly", ברשתות השיווק הגדולות ובחברות שונות בשוק הישראלי.
מטרת הפרויקט היא להנגיש את הטבעונות לציבור הרחב, ולהפוך את חוויית הקניה של מוצרים טבעוניים לפשוטה ונעימה יותר.
במסגרת הסימון העמותה מקיימת בדיקות קפדניות לרכיבי המוצרים על מנת לוודא שהם אכן טבעוניים.
נכון להיום, קיימות מעל ל-700 חברות שונות בשוק אשר מסמנות למעלה מ-8,000 מוצרים בתו הארצי.
במסגרת הסימון העמותה מקיימת שיתופי פעולה עם רשתות מזון ועסקים גדולים במשק כדי להפוך אותם לטבעוניים וידידותיים לטבעונים; מתן ייעוץ לעסקים שמעוניינים להפוך לויגן פרנדלי ועוד.
החל משנת 2020 הרחיבה העמותה את הסימון בתו, גם לתחום חברות ומעסיקים.
התו מסמל את החברה כידידותית לסביבה, לבעלי החיים ולאורח חיים טבעוני אורח חיים בריא.
הדבר מעודד אורח חיים ותזונה בריאה בחברה, מהווה תחושת בית לעובדים ומעניק תחושה טובה במיוחד לעובדים ומועמדים טבעונים וצמחונים.
החל משנת 2017 העמותה הקימה את מועדון ויגן אקטיב.
המועדון הוא פרויקט רחב דרכו העמותה מצליחה להוציא לפועל פרויקטים גדולים ורחבי היקף לקידום טבעונות בארץ.
הפרויקט מתקיים על ידי תרומה חודשית של החברים בה הבוחרים בפרויקט בו ירצו לתמוך ומקבלים מגוון הטבות קבועות ומתחלפות.
ישנם פרויקטים קבועים ופרויקטים מתחלפים:
מהנדסי מזון – מטרת הפרויקט היא לסייע ליצרני מזון להפוך את המוצרים שלהם לטבעוניים ללא פגיעה בטעם, במרקם ובמראה.
התהליך כולל את פיתוח המוצר, ליווי, ומעטפת שיווקית.
המוצרים לרוב זולים יותר מהמוצר המקורי עקב שימוש ברכיבים מן הצומח אשר עלותם זולה יותר מרכיבים מן החי.
במסגרת הפרויקט החברה נהנית מהגדלת פלח השוק לטבעונים, צמחונים, מפחיתים במוצרים מן החי, משפחות מעורבות, אלרגים ורגישים.
אדם וחיה – פרויקט חינוכי שנועד לחבר מחדש אל בעלי החיים ולקדם חמלה.
במסגרת הפרויקט העמותה מציעה ימי תוכן שיראו את הקשר בין יחס החברה לבעלי החיים לבין כל רובדי החיים: מוסר, בריאות, ספורט, סביבה, דת, חוק ועוד.
ימי התוכן הם ללא עלות.
העמותה מעבירה מדי שנה הרצאות לכ-6,000 משתתפים.
משפיעים מבפנים – מטרת הפרויקט היא קידום את זכויות בעלי החיים בישראל באמצעות חקיקה על ידי ההתפקדות למפלגות והשפעה מבפנים.
בכך המתפקדים מהווים קבוצת לחץ המשפיעה על פועלם של חברי הכנסת בתחום קידום זכויות בעלי החיים, על מנת שיהנו מתמיכת המתפקדים ביום הפריימריז.
בין היוזמות: סימון אריזות ביצים ועופות, הגדלת התקציב לעיקורים וסירוסים של חתולי רחוב, העברת הסמכויות למשרד להגנת הסביבה וסימון מוצרי בשר מעובד כמסרטנים.
הרצאת ה-10 מיליון – הרצאה העוסקת בחיבור בין תזונה מן החי, פגיעה בבעלי חיים, בריאות ומשבר האקלים.
ההרצאה נתמכת במחקרים מאוניברסיטאות מובילות בארץ ובעולם, ומלווה בסיפורים אישיים, של עמרי ומסבירה איך ניתן להקל על המעבר לטבעונות.
ההרצאה תורגמה לשש שפות וזמינה לצפייה ביוטיוב.
נכנסים לפריים טיים – בספטמבר 2021 העלתה העמותה את הפרסומת הראשונה שקידמה טבעונות בפריים טיים – "טרי טרי".
הפרסומת עלתה כאחת מפרסומות הזהב של תוכנית הריאליטי "הישרדות" – זו המשודרת רגע לפני ההכרזה על הזוכה ונחשבת ליוקרתית במיוחד.
הפרסומת הגיעה ליותר מ-100 מדינות בכל רחבי העולם וצברה למעלה מ-10 מיליוני צפיות.
1 מתוך 3 ישראלים צפו בפרסומת ועשרות אלפים מכל העולם הצהירו שיעברו לטבעונות ולצמחונות.
VEGAN FEST – הפסטיבל התקיים ב-5–6 ביוני 2019 בו נכחו כ-50,000 משתתפים.
באירוע, שהוגדר כ"גן עדן טבעוני" השתתפו כ-100 דוכנים של מזון טבעוני ומוצרים, מתחם הופעות, מתחם הרצאות ובריאות, מתחם בישול, מתחם הוליסטי, מתחם ילדים עם הופעה של טל מוסרי.
טבעונות על המסך – העמותה הפיקה תוכנית בישול 100% טבעונית אליה נחשפו כשני מיליון צופים.
התכנית שודרה בערוצי האוכל מובילים בישראל ובטלוויזיה האיטלקית.
פורצים לחו"ל – העמותה ביצעה גיוס במטרה לפתוח סניף נוסף בבריטניה לקידום הפעילות.
שנתיים לאחר מכן הרחיבה פעילותה גם לארצות הברית.
עצמאות לכולם – קמפיין "עצמאות לכולם" שחל ביום העצמאות כלל שלטי חוצות, אוטובוסים ושלטי תחנות אוטובוסים, הקורא לאנשים להפסיק לאכול בשר.
בשלטים נראו בעלי חיים מהתעשייה, עטופים בניילון וברקוד עם הכיתוב – "חוגגים עצמאות, לא לוקחים עצמאות" ו"בבקשה אל תאכלו אותי".
הפרויקט זכה לסיקור תקשורתי נרחב.
עולים על התדר – קמפיין מאסיבי של פרסומות ברדיו בנושא טבעונות.
מצעד בעלי החיים – מצעד בעלי החיים הכי גדול בהיסטוריה, התקיים בכיכר רבין ואליו הגיעו כ-30 אלף מפגינים.
דרך העיניים שלהם – פעילות שטח באמצעות טכנולוגית משקפי מציאות מדומה.
במשקפיים העוברים ושבים רואים ב-360 מעלות את המציאות דרך העיניים של בעלי החיים במשקים והתעשייה.
כובשים את איילון – שבוע לפני חג השבועות המתאפיין בקמפיינים גדולים לצריכת חלב, העלתה העמותה שלט חוצות ענק על שתי פאות של "בית אגד" בתל אביב המשקיף על נתיבי איילון.
בשלט נראתה פרה מנשקת עגל קטן מבעד לסורגים, והכיתוב היה: "היום הראשון והאחרון שלנו ביחד".
בפאה השנייה נכתב "תעשיית החלב מפרידה תינוקות מאימהות ושולחת אותם לשחיטה".
העמותה פעילה מאוד בתחום של אקטיביזם טבעוני, הסברה וחינוך.
מאז הקמת העמותה, עד עליית פרויקט ויגן אקטיב, העמותה יזמה את הפרויקטים הבאים:
ביקור גארי יורופסקי בישראל – בספטמבר 2012 ליוותה העמותה את ביקורו הראשון של פעיל זכויות בעלי החיים גארי יורופסקי לישראל, סייעה בתיאום הרצאותיו ונתנה תמיכה לוגיסטית לכל הכרוך בביקור.
באוקטובר 2013 הביאה העמותה, בשיתוף עם פרויקט ההרצאה, את גארי יורופסקי לישראל לשם קידום הטבעונות והעלאת המודעות לסבלם של בעלי החיים במשקים.
כל ההרצאות לוו בהרצאת אורח נוספת בתחום רווחת בעלי חיים או אקולוגיה ומזון טבעוני.
"עדות של אמא" – סרטון הסברה בהשתתפותה של הדוגמנית והשחקנית הטבעונית רותם סלע, העוסק בצד האכזרי של תעשיית החלב.
פרויקט זה זכה לחשיפה אדירה ונצפה על ידי כמיליון ישראלים וגרם לאלפי אנשים לשנות את הרגלי הצריכה שלהם.
המשאית הטבעונית – פרויקט בשיתוף פעולה עם תנו לחיות לחיות, מדובר בפרויקט הגדול ביותר שנעשה בישראל בהסברה טבעונית.
משאית ענקית, עטופה בתמונה של עגל וכלב עם הציטוט "למה ללטף אחד ולאכול את השני?", עם מסכי פלזמה עצומים עליהם הוקרנו סרטונים מתעשיית המזון מן החי, נסעה במשך חודש ימים מקריית שמונה ועד אילת.
המשאית עצרה בעשרות רבות של ערים ברחבי הארץ, ומתנדבים חילקו אוכל טבעוני, וסיפקו הסברה טבעונית בדבר תעשיית המזון מן החי.
טבעונות בקלות – המדריך לטבעוני המתחיל: סרטון הדרכה קצר אשר מספק את כל המידע הבסיסי ההכרחי לכל מי שמעוניין לעבור לטבעונות.
הסרטון, שמלווה ביועצת תזונתית, מתייחס להיבטים התזונתיים של המעבר לטבעונות, לשאלות נפוצות, לצרכים של ספורטאים, לאכילה בחוץ ועוד.
הסרטון זכה לצפיות של כ-70 אלף איש.
המונית הטבעונית – מונית שירות של קו 5 נסעה במשך חודש ימים ברחבי תל אביב עטופה בתמונות ענק ומסרים המקדמים טבעונות.
מנטה מרקט – מגזין הבריאות "מנטה" בשיתוף פעולה עם עיריית תל אביב והעמותה למען עתיד טבעוני, הקים את "מנטה מרקט" – שוק ענק במתחם "התחנה" שבתל אביב שרובו טבעוני לחלוטין.
בשוק עשרות דוכני מזון טבעוני וסדנאות בנושא טבעונות.
מיזם מנטה מרקט סייע בהחדרת הטבעונות למיינסטרים.
בעקבות הצלחת מיזם זה, הוקמו שוקי "מנטה מרקט" גם בקניון שרונים, מתחם התחנה בירושלים, ובחיפה.
מילקאאוט – העמותה בשיתוף עם תנו לחיות לחיות הקימה לקראת חג השבועות בשנים 2013 ו-2014 דוכני הסברה עם טעימות של תחליפי מוצרי חלב טבעוניים, לצד מערך חלוקת חומרי הסברה בפריסה ארצית על נזקי תעשיית החלב והתחליפים הצמחיים הזמינים בשוק.
אירועי פאנל מומחים – העמותה יזמה והפיקה מספר רב של אירועי פאנל מומחים בתחומים של תזונה, קולינריה, ספורט, משפחה ועוד, על מנת לתת מענה לשאלות ולקשיים שעימם מתמודדים פעמים רבות טבעונים או אנשים בדרכם לטבעונות.
חלוקת חומרי הסברה – העמותה הדפיסה חומרי הסברה עם מידע אודות השקרים לכאורה של תעשיית המזון מן החי, והפיצה אותם ברחבי הקמפוסים של המכללות והאוניברסיטאות בארץ, וכן במרכזי בריאות, קופות חולים ומוקדים הומי אדם.
חסות לקבוצת כדורגל – במאי 2021 נתנה העמותה חסות לקבוצת הכדורגל בית"ר תל אביב בת ים למשחק חצי גמר גביע המדינה.
בפעם הראשונה בישראל עלתה קבוצת כדורגל עם הלוגו של עמותת 'ויגן פרנדלי' והכיתוב – Vegan For The Planet.
בכך הרחיבה העמותה את קהל היעד אליו היא פונה והמשיכה בהעלאת המודעות לאורח החיים הטבעוני.
פודקאסט טבעוני – במאי 2020 השיקה העמותה ערוץ פודקאסט חדש, "כל מה שמעניין בטבעונות".
חסות לקבוצת כדורסל - באוגוסט 2022 נתנה העמותה חסות להפועל תל אביב בכדורסל.
מאז הקמתה הפיקה העמותה אירועים שונים אשר מעבר להיותם אירועי התרמה, נועדו להעביר מסר חד וברור של צורת חגיגה שונה מהמקובל, תוך הדגשת העובדה שהמעבר לטבעונות לא צריך להיות כרוך בהסתגרות בבית או בסגפנות.
העמותה הפיקה וערכה את הפסטיבלים והאירועים הבאים:
אירועי פאנל מומחים בתחומים של תזונה, קולינריה, ספורט, משפחה ועוד, על מנת לתת מענה לשאלות ולקשיים שעימם מתמודדים פעמים רבות טבעונים או אנשים בדרכם לטבעונות.
VeganFest – פסטיבל הטבעונות הגדול בעולם.
הפסטיבל התקיים ב-5 באוקטובר 2013 ובו נכחו כ-10,000 משתתפים.
הקונגרס הטבעוני הראשון – נערך במרכז דוהל בתל אביב בהשתתפות הארגונים המובילים בארץ בתחום הטבעונות כגון: אנימלס, שב"י, תנו לחיות לחיות, פרויקט ההרצאה ומחתרת הפרוות.
באירוע הציגו הארגונים את פעילותם מתוך שאיפה לגייס מתנדבים לפרויקטים עתידיים.
Festivegan – פסטיבל אוכל טבעוני במשך שבועיים ב-50 מסעדות ברחבי הארץ.
המנגל הטבעוני – הפנינג העל האש הטבעוני הגדול ביותר שנעשה אי פעם בארץ אליו הגיעו כ-1500 משתתפים.
פסטיבל שבועות ללא גבינות – אחד מהאירועים הגדולים שנעשו בארץ בתחום הטבעונות אליו הגיעו כ-2000 חוגגים.
כנס "טבעוני זה בריא" – כנס בנושא בריאות וטבעונות בהשתתפות מרצים מובילים מכל העולם, מתן ידע מקצועי מרופאים, דיאטניות, ספורטאים ועוד.
פסטיבל הטבעונות הגדול בעולם, Vegan Fest.
בתחילת שנת 2020 העמותה התרחבה ופתחה סניף בבריטניה לקידום הפעילות.
עד כה העמותה סימנה כ-1,200 מסעדות בתו, ביניהן רשת פאפא ג'ונס עם 450 סניפים, וכ-1,000 מוצרים.
כמו כן, העמותה השיקה את אפליקציית הטבעונות בגרסה מותאמת לקהל הבריטי עם מגוון מסעדות, הטבות ועוד.
בנוסף, העמותה פרסמה את פרסומת "טרי טרי" ששודרה בישראל בשפה האנגלית בערוצים המרכזיים באנגליה כולל Channel 4.
בשנת 2022 העמותה התרחבה שנית ופתחה סניף בארצות הברית.
מאז שהעמותה נוסדה באוגוסט 2012, היא הצליחה באמצעות הקמפיינים, אירועים ופרויקטים שלה להגיע למאות כתבות, מאמרים, מהדורות חדשות תוכניות רדיו כתבות תחקיר ועוד.
ורה וג'ון הוא קזינו מקוון, שמשרדו הראשי מצוי במלטה.
ורה וג'ון קיבל רישוי ומצוי תחת פיקוח רשות המשחקים של מלטה וועדת ההימורים של בריטניה.
ורה וג'ון נוסד על ידי יורגן נורדלונד, אשר ידוע כמי שהקים בעבר את מריה בינגו, שנרכש על ידי יוניבט ב-2007 עבור 54 מיליון ליש"ט.
2010 - קזינו ורה וג'ון הושק וכוון בעיקר לשוק הגיימינג הסקנדינבי, וכלל משחקים של Betsoft, Microgaming ו-NYX Gaming.
2011 - משחקי Net Entertainment התווספו למבחר המשחקים של ורה וג'ון.
2013 - משחקים של Yggdrasil Gaming נהיו זמינים דרך קזינו ורה וג'ון.
2014 - ורה וג'ון מצהיר כי הוא הקזינו המקוון הראשון שמקבל ביטקוין כאפשרות תשלום, אלא שהוא סגר את מערך התשלום בביטקוין כעבור 3 חודשים.
2015 - ורה וג'ון נרכש על ידי Intertain Group Ltd תמורת 89.1 מיליון ליש"ט בקירוב.
מחוסנים: מטיוח לקטסטרופה הוא סרט תעמולה אמריקאי פסאודו-מדעי מ-2016 נגד חיסונים מסוימים ותעשיית החיסונים המודרנית בכלל.
הוא מציג לכאורה ראיות לטיוח שעשו המרכזים לבקרת מחלות ומניעתן של ארצות הברית (CDC), של קשר מובהק בין חיסון MMRV (החיסון המשולש) לבין אוטיזם.
בניגוד לאמור בסרט מעולם לא נמצא קשר בין החיסון לאוטיזם, ואותן טענות בדבר טיוח נתונים הופרכו גם הן.
יוצר הסרט מגדירו סרט דוקומנטרי "שחוקר את מסעם של הורים שילדיהם אוטיסטים נפגעו כנראה מהחיסון (החיסון המשולש).
חלק ממבקריו של הסרט מחשיבים אותו כ-"סרט תעמולה המבוסס על הונאה מדעית ידועה".
עם זאת, טוענים תומכי הסרט שמכיוון שחלק הארי של התקשורת ממומן על ידי חברות התרופות והחיסונים, ברור שכל ביקורת עליהם תושתק.
במאי הסרט הוא רופא גסטרואנטרולוגיה לשעבר (שרישיונו נשלל ממנו), פעיל נגד חיסונים, בשם אנדרו וייקפילד (Andrew Wakefield).
רוברט דה-נירו, שהיה אחראי על בחירת סרטים לפסטיבל הסרטים טרייבקה 2016, ראה אותו, התרשם מאוד, והחליט לכלול אותו ברשימת הסרטים של הפסטיבל, אך לבסוף לאחר לחץ כבד, בוטלה הצגתו בפסטיבל.
Vegan Friendly היא להקת סופרגרופ שמורכבת מגבע אלון (שירה, גיטרות), ג'נגו (שירה, בס) ואסף רייס (תופים).
לאחר שג'נגו ואסף ליוו את אלון בהופעותיו אלון פנה אליהם עם הרעיון להקים את הלהקה.
כל חברי הלהקה טבעוניים ומכאן שם הלהקה.
בשנת 2016 הלהקה הוציאה את הסינגל Cows ואת הסינגל Wild Life.
בשנת 2017 יצא הסינגל השלישי של הלהקה Waterfall ובאוגוסט אותה שנה יצא אלבומם הראשון שנקרא כשם הלהקה.
ביולי חממה הלהקה את ההופעה של הפיקסיז בקיסריה.
בשנת 2018 הלהקה לוותה את יהודה פוליקר בשיר חדש.
"Venus" (בעברית: "נוגה") הוא סינגל שיווקי שהוקלט על ידי זמרת הפופ האמריקאית ליידי גאגא.
השיר יצא לאור ב-27 באוקטובר 2013, כסינגל השיווקי הראשון מתוך אלבומה השלישי, Artpop.
במקור, תוכנן השיר לצאת כסינגל השני מתוך האלבום כשקודמו היה "Applause", אך לאחר שקהל המעריצים ומבקריה של הזמרת העדיפו את "Do What U Want", כסינגל השני מתוך האלבום, יצא השיר הזה כסינגל השיווקי הראשון מתוכו.
עם יציאתו, קיבל השיר ביקורות מעורבות מצד מבקרי המוזיקה.
הם כינו את השיר כ-"קליט", אבל הפנו כלפיו רגשות מעורבים בשל התוכן הלירי שלו, והעדיפו את, "Do What U Want".
בתור סינגל שיווקי זכה השיר להצלחה רבה בעולם, ובשיאו נכנס אל המקום ה-32 במצעד הבילבורד הוט 100, ה-76 במצעד הסינגלים הבריטי, ה-19 במצעד קנדה הוט 100, וה-1 במצעד הספרדי.
השיר נכתב על ידי ליידי גאגא, דיג'יי שאדו, איגו לקלר, דינו זייס, ניק מונסון וסאן ר, והופק על ידי גאגא, ניק מונסון ומדיאון.
השיר הוא בסגנון הסינת'-פופ והדאנס-פופ, והוא מכיל דגימה משירם של זומבי זומבי "Rocket Number 9", שנכלל באלבום, Interstellar Low Ways.
בעטיפת השיר ניתן לראות את גאגא, כששיערה צבוע בבלונד, ועקרב הולך על פרצופה.
עטיפת האודיו שהעלתה גאגא לערוץ היוטיוב שלה, הציגה אותה באופן קצת שונה, כשהיא צבועה בכל צבעי הקשת, והעקרב בפוזיציה אחרת מעטיפת השיר.
בשל ההחלטה להוציא את השיר כסינגל שיווקי ראשון מתוך האלבום, הוחלט שלא לצלם לו גם ווידאו קליפ נלווה.
במקום זאת, העלתה גאגא אודיו לערוץ ה-Vevo שלה, המציג אותה בעטיפתו השנייה של השיר.
האודיו זכה לפופולריות רבה, ונכון לנובמבר 2017, מונה הצפיות שלו עומד על כ-20 מיליון צפיות.
השיר זכה להצלחה רבה בעולם, והצליח לכבוש בשיאו את פסגת המצעד הספרדי, וההונגרי.
מקוםתאריםמכירותדרום קוריאה (Gaon)21,016ארצות הברית (RIAA)108,000סיכוםבכל העולם140,000
"Veneno" הוא סינגל שהוקלט על ידי הזמרת הברזילאית אניטה.
השיר יצא לאור ב-28 בנובמבר 2018, כסינגל הראשון מתוך המיני-אלבום, Solo.
השיר יצא על ידי חברת התקליטים האחים וורנר.
השיר הגיע למקום ה-19 במצעד שבפורטוגל, וה-30 במצעד שבברזיל.
השיר נכתב על ידי אניטה, מאוריציו מונטאנר, ג'ון לאונה, מריו קסרס ואנדי קליי והופק על ידי ג'ון לאונה.
השיר הוא שיר בסגנון הפופ, המשלב בתוכו גם את סגנון הרגאטון.
שני סגנונות אלו מאפיינים גם את שאר שירי המיני-אלבום, Solo.
הווידאו קליפ הנלווה שצולם לשיר הועלה לערוץ היוטיוב של אניטה ב-9 בנובמבר 2018. הקליפ בוים על ידי ז'ואאו פאפה.
הקליפ צולם בגוונים כהים, ובו ניתן לראות את אניטה מוקפת בעשרות נחשים.
ישנן סצנות בהן ניתן לראות את הנחשים נכרכים סביב צווארה של אניטה.
נכון ליולי 2019, מונה הצפיות של הקליפ עומד על כ-110 מיליון צפיות.
Venice Bitch (בעברית: כלבה ונציאנית) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, .
השיר יצא לאור ב-18 בספטמבר 2018, כסינגל השני מתוך האלבום.
השיר הגיע למקום ה-76 במצעד השירים הדיגיטליים של בריטניה.
אתר המוזיקה Idolator כינה את השיר כ-"שיר השנה של 2018".
בנוסף לכך, מגזין אסקווייר כלל את השיר ברשימת השירים הטובים ביותר של שנת 2018.
Velvet Music היא חברת תקליטים ומרכז הפקות רוסית.
החברה הוקמה בשנת 2004 על ידי אליונה מיכאילובה וליאנה מלדזה.
לפני זה הן עבדו יחד בחברת תקליטים שנמכרה להערוץ הראשון.
לאחר הקמת החברה, לא היו בידיה חוזים עם אף אמן.
תוך זמן קצר החברה החתימה את להקת Uma2rmaH.
במשך מספר חודשים החברה פעלה לקידום אלבום של הלהקה.
בסופו של דבר המהדורה הראשונה כללה 300 אלף העתקים ותוך שנה ראשונה נמכרו מעל למיליון תקליטים.
בשנת 2005 החברה החתימה אמנים נוספים לרבות ולרי מילדזה ובהמשך פולינה גאגארינה ואמנים נוספים.
בשנת 2011 אליונה מיכילובה זכתה בתואר "מפיק השנה".
פרויקטים של החברה זכו בפרסים של ערוצי טלוויזיה רוסיות שונות ואמניה זכו בפרס "גרמופון הזהב".
החברה מקדמת גם אמנים צעירים כמו מארי קראימבררי ויולקה.
Vas a Quedarte הוא סינגל שהוקלט על ידי הזמרת-יוצרת הספרדייה איתנה.
השיר יצא לאור ב-9 בדצמבר 2018, על ידי חברת התקליטים יוניברסל מיוזיק גרופ, כסינגל מתוך המיני-אלבום, Tráiler.
השיר נכתב על ידי איתנה, חואן פבלו וילמיל וחואן פבלו איזאזה והופק על ידי איזאזה.
הווידאו קליפ הרשמי של השיר הועלה לערוץ היוטיוב של איתנה ב-14 בדצמבר 2018, בשידור חי.
הקליפ צבר למעלה מ-74 מיליון צפיות.
"Vaziyetler" הוא שיר שהוקלט על ידי הזמרת-יוצרת הטורקייה סילה, מתוך אלבום האולפן החמישי שלה, (2014).
הוא יצא לאור ב-11 במרץ 2014, בהוצאת חברת התקליטים סוני מיוזיק אנטרטיינמנט כסינגל המוביל והפותח מתוך האלבום.
השיר הגיע למקום הראשון בטורקיה טופ 20, שם שהה במשך כמה שבועות רצופים.
השיר נכתב על ידי סילה לבדה והופק על ידה ועל ידי אפה בהאדיר, בדומה לשירים נוספים מתוך האלבום.
"Vaziyetler" כשמו, מדבר על מצבים שונים בחייו של בן האדם, תוך שבווידאו קליפ הרשמי שיצא בסמוך ליציאתו כסינגל, ניתן לראות מצבים שונים בהם סילה הייתה נוכחת, תוך שניתן לראות את דרכי ההתמודדות שלה עמם.
הווידאו קליפ הנלווה של "Vaziyetler" הועלה לערוץ היוטיוב של סילה ב-11 במרץ 2014, ביום יציאתו כסינגל.
ביממה הראשונה שלו, צבר למעלה מ-120 אלף צפיות; הישג יוצא דופן באותן השנים בהן יצא.
בקליפ, ניתן לראות את סילה כשהיא נוכחת בסיטואציות שונות, תוך שניתן לראות כיצד היא מתמודדת עמן.
נכון לאוגוסט 2023 עומד מונה הצפיות של הקליפ על למעלה מ-85 מיליון צפיות.
אזורתאריך יציאהפורמטחברת תקליטיםמקורכלל העולם11 במרץ 2014הזרמת מוזיקה • הורדה דיגיטליתסוני
Ven Conmigo (בעברית: "בוא איתי") הוא אלבומה השני של הזמרת סלינה.
האלבום יצא לאור ב-6 באוקטובר 1990 על ידי חברת התקליטים EMI לטין.
מתוך האלבום יצאו שלושה סינגלים: "Ya Ves", "Baila Esta Cumbia" ו-"La Tracalera", תוך שהשני מביניהם הפך ללהיט.
האלבום הגיע למקום השלישי במצעד האלבומים המקסיקנים האזוריים.
אחרי הצלחת אלבום הבכורה שלה, אחיה של הזמרת המשיך להיות המנהל המוזיקלי והכותב שלה ולהקת לוס דינוס שהורכבה משאר אחיה של הזמרת המשיכה להלחין ולהנדס את השירים כאשר עשו זאת לרוב שירי האלבום.
בנוסף גם הכותב ג'וני הררה היה מעורב בכתיבת שירי האלבום.
בדומה לאלבומה הקודם גם אלבום זה הכיל מוזיקת קומביה אך לצד מוזיקת רנצ'רה ביחד עם עוד ז'אנרים נוספים.
אם כי האלבום היה מבוסס גם על צלילי מוזיקת הטחאנו אשר אפיין גם את אלבומה הקודם.
למרות זאת האלבום לא היה נחשב לאלבום שגרתי בז'אנר הטחאנו מבחינת מבנה האלבום וארגון השירים בו.
מבחינה לירית רוב שירי האלבום עסקו באהבה ובמאבקה של אישה להתאושש ממערכות יחסים כושלות.
את האלבום הפיק אחיה של סלינה א.ב.
קינטנייה השלישי לאחר שהתעקש להיות המפיק הראשי של אלבומה הקודם.
תחילה חברת התקליטים שלה הטילה בכך ספק מכיוון שהם הרגישו שזה הימור.
לכן הם עשו הסכם עם קינטנייה שאם האלבום לא יצליח הוא יוחלף במפיק אחר בעל ניסיון.
אלבומה הקודם של הזמרת זכה להצלחה וביסס את מעמדה בעולם מוזיקת הטחאנו ובכך אחיה נשאר כמפיק הראשי גם של אלבום זה.
הזמרת יצאה לסיבוב הופעות לקידום האלבום אשר זכה להצלחה רבה ומשך אליו 60 אלף איש.
המבקרים שיבחו את הנוכחות הבימתית של הזמרת בהופעותיה.
"Baila Esta Cumbia" זכה להצלחה רבה כאשר היה לשיר המושמע ביותר בתחנות הרדיו למעלה במחודש ועזר לבסס את מעמדה של הזמרת במקסיקו.
האלבום הגיע למקום השלישי במצעד האלבומים המקסיקנים האזוריים של בילבורד ובכך היא עקפה את המיקום של אלבומה הקודם וזכתה להפוך לאיום מסחרי ולהכרה רבה.
כבר בחודש הראשון ליציאתו, האלבום קיבל מעמד אלבום זהב באמריקה הלטינית ובכך הפכה סלינה לזמרת הטחאנו הראשונה להגיע להישג זה ובכך שבר את ההיררכיה הגברית שאפיינה את הז'אנר וראתה את הנשים שעסקו בו כנחותות.
בנוסף האלבום גם היה מועמד לפרס אלבום השנה להרכב בטקס פרסי המוזיקה של טחאנו.
נכון לשנת 2017 מכירות האלבום עומדות על 500 אלף עותקים באמריקה הלטינית במכירות נקיות מה שהעניק לו מעמד פלטינה כפולה ועוד 180 אלף עותקים בארצות הברית במכירות משולבות מה שהעניק לו מעמד של 3 פלטינות לטיניות (פלטינות מיוחדות הניתנות לאמנים לטינים בלבד בארצות הברית).
בשנת 2020, האלבום נבחר על ידי ספריית הקונגרס לשימור ברישום הלאומי להקלטות בשל היותו "משמעותי מבחינה תרבותית, היסטורית ואסתטית".
מקוםתאריםמכירותארצות הברית (RIAA)פלטינה 2× (לטיני)500,000ארצות הברית (RIAA)פלטינה 3× (לטיני)180,000 מכירות + הזרמת מדיה בלבד
Venice הוא אלבום הבכורה של הזמר האמריקאי אנדרסון פאאק.
האלבום יצא לאור ב-28 באוקטובר 2014, על ידי חברות התקליטים סטיל ווד, OBE ואמפייר דיסטריביושן.
אנדרסון פאאק הפיק את האלבום, לצד מפיקים מוזיקליים שונים, כגון לו_דף, די ג'יי נובאדי, DK דה פאנישר, מיקוס דה גאוד, קסלי גונזלס, טוקימונסטה, טה-קו; וכן מכיל הופעת אורח של סיר .
האלבום נתמך על ידי שני סינגלים: "Drugs" ו-"Miss Right".
האלבום גם מכיל נגינה של גיטרה מובילה של חוסה ריוס, גיטרה בס וגיטרה אקוסטית מקסלי גונזלס וקלידים מרון אוונט, כל חברי להקת הליווי, "הפרי נשיונלס".
הסינגל הראשון מתוך האלבום, "Drugs", יצא לאור ב-17 בינואר 2014. השיר הופק על ידי לו_דף.
הסינגל השני מתוך האלבום, "Miss Right", יצא לאור ב-14 באוקטובר 2014. השיר הופק על ידי אנדרסון פאאק עצמו.
Ventura הוא אלבום האולפן הרביעי של הזמר האמריקאי אנדרסון פאאק.
האלבום יצא לאור ב-12 באפריל 2019, על ידי חברות התקליטים 12 טון מיוזיק ואפטרמת' אנטרטיינמנט.
האלבום מכיל הופעות אורח של אנדרה 3000, סמוקי רובינסון, ללה הת'אוואי, ג'זמין סוליבן, סוניה אליס וברנדי, לצד הופעה שלאחר המוות של נייט דוג.
האלבום נתמך על ידי שני סינגלים: "King James" ו-"Make It Better".
האלבום זכה לשבחים ביקורתיים נרחבים והגיע היישר אל המקום הרביעי במצעד הבילבורד 200. זהו אלבומו הראשון של פאאק שהגיע לעשירייה הפותחת בארצות הברית.
האלבום זכה בקטגוריית "אלבום ה-R&B הטוב ביותר" בטקס פרסי גראמי ה-62.
במאי 2018 חשף ד"ר דרה את שם אלבומו השלישי של פאאק, Oxnard Ventura, במהלך שידור חי באינסטגרם.
עם זאת, שם אלבומו השלישי שונה מאוחר יותר ל-Oxnard.
פאאק הצהיר בראיונות כי דרה נתן לו יותר חופש עם ההפקה ב-Ventura, בהשוואה ל-Oxnard.
בראיון שנערך באסקווייר במרץ 2019, הוא אמר, "[דרה] נתן לי הרבה מרחב פעולה על Ventura.
הוא היה כמו, נראה לי שיש לך את זה.
פרשתי כנפיים על ההפקה, הכתיבה ושיתופי הפעולה האלו".
האלבום יצא לאור ב-12 באפריל 2019, חצי שנה בלבד לאחר אלבומו האחרון, Oxnard, אותו כתב והקליט פאאק במקביל.
הסינגל המוביל מתוך האלבום, "King James", יצא לאור ב-15 במרץ 2019. השיר הופק על ידי קאלום וקייפר.
הסינגל השני מתוך האלבום, "Make It Better", בהשתתפות סמוקי רובינסון, יצא לאור ב-4 באפריל 2019. השיר הופק על ידי אנדרסון פאאק, פרדרק ודה אלכימיסט.
ב-Metacritic, האלבום קיבל ציון של 82 מתוך 100, בהתבסס על 19 ביקורות.
ב-AnyDecentMusic?, קיבל האלבום ציון ממוצע משוקלל של 7.5 מתוך 10, בהתבסס על הערכה של הקונצנזוס הביקורתי.
בביקורת של קיטי ריצ'רדסון מ-The Line of Best Fit, נאמר כי "עם הרמוניות מפוארות ולהקה חיה נעולה בכל רצועה, פאאק מוצא נקודה מתוקה בין נשמה נסיגה לרחבת הריקודים של המאה ה-21. הוא נשמע כמו הגרסה הטובה ביותר של עצמו...
ויל הרמס מרולינג סטון הצהיר, "התקופה של פאאק עומדת בקצב עם שאיפתו.
אך טוב שכל התקליטים שלו היו, כולל זה, אתה עדיין מקבל תחושה שהעבודה הטובה ביותר עוד לפניו".
אלכסיס פטרידיס מהגרדיאן אמר כי "Ventura נשמע כמו עבודתו של מישהו שמתכוון לתקן את הפגמים בקודמו.
נטייתו של פאאק להעלות את ההפקה לערעור מסחרי הושלמה פנימה.
הסאונד מתרכז סביב תפיסה מושמעת של פילי נשמה מאמצע שנות ה-70".
ג'ק שפרד מהאינדיפנדנט שיבח גם את האלבום באומרו, "במקום להיות אלבום של קיזוזים מ-Oxnard, Ventura לווה בכבדות מתקליטו הקודם של פאאק, Malibu, משנת 2016, כשלעצמו נתח טרי של פאנק מלא רגש".
ג'ורדן באסט מ-NME כינה את האלבום "תקליט שופע נשמה משנות ה-70" והעיר כי "Oxnard בשנה שעברה התייחס לילדותו בשכונה בלוס אנג'לס, בעוד אלבום אחרון זה בודק את ונטורה, עיירת החוף בקליפורניה שנשקה לשמש, בה הוא הסביר כי הוא "מצא את עומקו" כנער".
אמר, "זהו תקליט R&B טעון במיוחד, משובץ בגרוב של מוטאון/פילי, שנפגע חזק אך לא מצליח להנחית מכות.
נראה שמדובר באי יכולת לספק את הירך במלואה.
נראה שזה מקרה של אי יכולת לספק את מעריצי היפ-הופ וה-R&B ודיאגרמת הוון חסרת הז'אנר האמורפית".
שלדון פירס מפיצ'פורק אמר, "אלבום המנגינה הזה, לכל הפחות, מחזיר את התחושה הבסיסית של החתימה שלו.
גם שם טמון פגם: זהו מאמץ חלול חסר מאפייני הבחנה אמיתיים.
האלבום לעולם אינו הופך ליותר מסכום הצלילים שלו".
Club 20 האלבומים הטובים ביותר לשנת 2019 Complex 20 האלבומים הטובים ביותר לשנת 2019 Consequence of Sound 50 האלבומים המובילים של שנת 2019 GQ (רוסיה) 50 האלבומים המובילים של שנת 2019 NME 50 האלבומים הטובים ביותר בשנת 2019 Uproxx 50 האלבומים הטובים ביותר בשנת 2019
שנה ארגון פרס תוצאה מקור 2019 פרסי גראמי אלבום ה-R&B הטוב ביותר
"Vent'anni" (בעברית: "עשרים שנים") הוא סינגל שהוקלט על ידי להקת הרוק האיטלקית מונסקין.
את השיר הוציאו לאור ב-30 באוקטובר 2020 חברות התקליטים סוני מיוזיק אנטרטיינמנט ו-RCA רקורדס.
הוא נכלל כרצועה השמינית באלבום האולפן השני של מונסקין, Teatro d'ira: Vol.
1. "Vent'anni" קיבל מאיגוד תעשיית ההקלטות האיטלקי תואר פלטינה כפולה.
הלהקה כתבה את השיר בזמן ששהו בלונדון באביב 2020, בעיצומה של מגפת הקורונה העולמית.
את המילים כתב סולן הלהקה דמיאנו דוד.
מילות השיר מאדירות את הייחודיות של כל אדם, ואת הדברים שניתן ללמוד מאנשים מבוגרים.
הווידאו קליפ של השיר, בבימויו של ג'יוליו רוסאטי, פורסם בעמוד היוטיוב הרשמי של מונסקין ב-6 בנובמבר 2020.
מקוםתאריםמכירות איטליה (FIMI) פלטינה ×2 140,000 מכירות + הזרמת מדיה בלבד
Vauxhall and I הוא אלבום הסולו הרביעי של המוזיקאי הבריטי מוריסי.
האלבום יצא ב-14 במרץ 1994 על ידי הלייבל פרלופון בבריטניה ועל ידי הלייבלים סייר רקורדס/Reprise בארצות הברית.
ווקסהול הוא אזור בלונדון שידוע בשל הגיי ברים הנמצאים בו.
כמו כן, קיימת גם חברה בריטית לייצור כלי רכב בעלת אותו שם.
השיר "Spring Heeled Jim" מכיל קטעי דיאלוג מתוך הסרט הדוקומנטרי "We Are the Lambeth Boys" משנת 1959, העוקב אחר חייהם של חברי מועדון נוער בדרום לונדון.
המשפט "Don't leave us in the dark" בשיר "Billy Budd" הוא סמפול מתוך סרטו משנת 1948 של דייוויד לין "אוליבר טוויסט".
השיר עצמו נושא את אותו שם כמו הנובלה של הרמן מלוויל.
הסינגל הראשון מתוך האלבום, "The More You Ignore Me, the Closer I Get", יצא ב-28 בפברואר 1994 והגיע למקום השמיני במצעד הסינגלים הבריטי, למקום ה-46 במצעד הבילבורד הוט 100 האמריקאי ולמקום הראשון במצעד הרוק המודרני האמריקאי.
זהו הסינגל היחיד של מוריסי או של הסמית'ס שהצליח להיכנס ל-100 הגדולים במצעד האמריקאי המרכזי.
זהו גם הסינגל היחיד של מוריסי שהצליח להיכנס ל-10 הגדולים במצעד הבריטי במהלך שנות ה-90.
האלבום עצמו יצא ב-14 במרץ 1994 על ידי הלייבל פרלופון בבריטניה ועל ידי סייר רקורדס/Reprise בארצות הברית.
כמו בשלושת אלבומי הסולו הקודמים, גם בזה מוריסי עצמו מופיע על עטיפת האלבום.
מוריסי שר וכתב את המילים לכל שירי האלבום, כשאת הלחנים כתבו אלן וייט (6 שירים) ובוז בורר (5 שירים).
האלבום זכה להצלחה בבריטניה ובארצות הברית.
בבריטניה הגיע למקום הראשון במצעד האלבומים ולמעמד של אלבום זהב על מכירת כ-100,000 עותקים.
בארצות הברית הגיע למקום ה-18 במצעד האלבומים.
בבריטניה יצאו מהאלבום בהמשך גם הסינגלים "Hold On to Your Friends" (מאי 1994) ו-"Now My Heart Is Full" (אוגוסט 1994), שלא זכו להצלחה מסחרית.
האלבום זכה לרוב לביקורות חיוביות ממבקרי המוזיקה.
המגזין Q העניק לאלבום ציון מקסימלי של חמישה כוכבים, ובחר באלבום כאחד מעשרת האלבומים הטובים ביותר של שנת 1994. בפברואר 2006 אותו מגזין מיקם את האלבום במקום ה-89 ברשימת 100 האלבומים הטובים ביותר בכל הזמנים שלו.
באתר AllMusic העניקו לאלבום ארבעה וחצי כוכבים מתוך חמישה וכתבו עליו: "אלבום מרשים שמכיל כמה מהשירים הטובים ביותר של מוריסי מאז ימי הסמית'ס".
מגזין המוזיקה האמריקאי בלנדר העניק לאלבום ציון מקסימלי של חמישה כוכבים.
המגזין רולינג סטון העניק לאלבום ציון של ארבעה מתוך חמישה כוכבים.
Venus Fly Trap הוא שיר שנכתב והוקלט על ידי הזמרת-יוצרת הוולשית מרינה, עבור אלבום האולפן החמישי שלה, Ancient Dreams in a Modern Land.
השיר יצא לאור כסינגל הרביעי מתוך האלבום ב-9 ביוני 2021, על ידי חברת התקליטים אטלנטיק רקורדס, והופק על ידי מרינה וג'יימס פלניגן.
ב-16 ביולי, פורסם רמיקס לשיר של המפיקה המוזיקלית קיטו, בהשתתפות הזמרת טובה לו.
ב-9 ביוני 2021, יצא השיר להורדה דיגיטלית והזרמת מוזיקה, כסינגל הרביעי מתוך האלבום.
זה היה השיר האחרון שפורסם לפני יציאת האלבום עצמו.
חודש לפני כן, הכריזה הזמרת על הסינגל, לצד טיזר לסינגל שיצא קודם לכן, "Ancient Dreams in a Modern Land".
השיר נכתב על ידי מרינה לבדה, והופק על ידי ג'יימס פלניגן.
הקליפ ל-"Venus Fly Trap" פורסם ביום צאת הסינגל, ובוים על ידי וירד לייף פילמס.
ב-16 ביולי 2021, פורסם רמיקס של המפיקה האוסטרלית קיטו, בהשתתפות הזמרת-יוצרת השוודית טובה לו, שגם שימשה ככותבת בגרסה זו.
"Venus Fly Trap" הוא שיר פופ המושפע מז'אנר הפאנק.
הפזמון מורכב משאלה, (בעברית: למה להיות פרח קיר כשאתה יכול להיות צמח טורף?), חלק אחר בשיר בנויים ממילים אישיות יותר, (בעברית: אני יודעת שכסף לא חשוב, וזה לא אומר שאתה הטוב ביותר / אבל הרווחתי הכל בעצמי, ואני מיליונרית).
ניק לוין מ-NME סיכם את השיר כ-"להיט ציני להעצמה עצמית".
ג'סיקה פין מ-Clash חוותה דעה דומה, וטענה כי מרינה "קמה לתחייה מבחינה לירית".
רד דזירי מ-The Line of Best Fit כתבה כי השיר חולק את אותה אנרגיה של הסינגל הקודם, "Ancient Dreams in a Modern Land", אם כי הראשון "קדחני" וחצוף יותר.
מרינה ביצעה לראשונה את השיר כחלק מרשימת השירים של "Ancient Dreams: Live from the Desert", הופעה וירטואלית ששודרה יום לאחר יציאת האלבום.
ב-14 ביוני 2021, ביצעה הזמרת את השיר ב-"Late Night" עם סת' מאיירס.
"Venus Fly Trap" (רמיקס של בלוסום) – 3:28
רמיקס של קיטו - בהשתתפות טובה לו
"Venus Fly Trap" (רמיקס של קיטו) [בהשתתפות טובה לו] – 2:43
אזור תאריך פורמט (ים) גרסה חברת תקליטים מקור עולם 9 ביוני 2021 הורדה דיגיטלית • הזרמת מוזיקה מקור אטלנטיק 30 ביוני 2021 רמיקס של בלוסום 16 ביוני 2021 רמיקס של קיטו - בהשתתפות טובה לו
Vas A Recordarme (בעברית: אתה תזכור אותי) הוא שיר שהוקלט על ידי הזמרת-יוצרת המקסיקנית גלוריה טרווי, מתוך אלבום האולפן השנים עשר שלה, Diosa de la Noche.
השיר יצא לאור ב-17 בינואר 2019, על ידי חברת התקליטים יוניברסל מיוזיק לטין אנטרטיינמנט, כסינגל הרביעי מתוך האלבום.
השיר הגיע למקום ה-16 במצעד הסינגלים של מקסיקו.
השיר נכתב על ידי גלוריה טרווי וג'וס פאבלה והופק על ידי ארמנדו אווילה ומאפיה.
השיר עוסק בכך שטרווי מדברת על מערכות יחסים שהופכות ל"רעילות" ועל כך שצריך לדעת לסיים אותן, על אף הכאב הכרוך בכך.
לקראת הסוף היא אף מציינת "אל תבוא לחפש אותי שוב, אני מתחננת בפניך" כאות לכך שצריך לדעת לסיים את הקשר הזוגי שהיה לה.
הווידאו קליפ הרשמי של השיר פורסם ב-18 בינואר 2019. בתחילת הקליפ, ניתן לראות את טרווי יוצאת מבית מלון כשמזוודה בידיה.
בהמשך לכך, היא משאירה את המזוודה ומתחילה ללכת לבדה ברחוב, כשהיא רוקדת ומבצעת את מילות השיר.
ישנן סצנות בהן ניתן לראותה לובשת שמלה שנוצרה עבור הקליפ.
נכון לאפריל 2022, מונה הצפיות של הקליפ עומד על למעלה מ-75 מיליון צפיות.
אזורתאריך יציאהפורמטחברת תקליטיםמקורעולם17 בינואר 2019הזרמת מוזיקה • הורדה דיגיטליתיוניברסל לטין
Vegas הוא שיר של הראפרית והזמרת-יוצרת האמריקאית דוג'ה קאט.